Andrea Bertolacci

Andrea Bertolacci (lindur më 11 Janar 1991) është një futbollistë italian i cili luan si mesfushor. Ai gjithashtu ka zhvilluar edhe një paraqitje me kombëtaren italiane.

Karriera me klube

Bertolacci filloi karrierën e tij me akademinë e Romës. Në Janar 2010, ai u dërgua në huazim te klubi i Serie A, Lecce. Ai shënoi për herë të parë me Leccen kundër Juventusit në një ndeshje ku ai shënoi një dygolësh. Në verën e vitit 2010, Lecce e zgjati huazimin e tij dhe gjithashtu mori edhe një lojtar tjetër nga Roma, mbrojtësin Simone Sini.

Më 11 Qershor 2011, Lecce përdori mundësinë për të blerë 50% të të drejtave të lojtarit për shumën e 500,000 €. Megjithatë, Roma ushtroi të drejtat e tij kundër shifrës 500,000 mijë €. Kështu, Lecce mori 500,000 € për huazimin e tij. Pas kësaj, Bertolacci u huazua te Lecce edhe për një sezon tjetër, me qëllim për të luajtur më shumë dhe për të fituar më shumë eksperiencë.

Bertolacci shënoi kundër klubit të tij parësor në humbjen 2–1 më 20 nëntor 2011. Në 30 qershor 2012, Bertolacci u rikthye te Roma. Në verën e vitit 2012, ai ishte përfshirë në marrëveshjen e klubit për të blerë grekun e Genoas Panagiotis Tachtsidis. 50% e kartonit të Bertolaccit u shitën për 1 milion € kurse 50% të kartonit të Tachtsidis u shitën për 2.5 milion €.

Më 20 qershor 2014, Roma dhe Genoa rinovuan kontratën e tyre të bashkpronësisë për Bertolaccin.

Karriera ndërkombëtare

Bertolacci filloi karrierën e tij ndërkombëtare në turnamentin U–16 ndërkombëtarë të Val-de-Marne. Ai luajti në të treja ndeshjet e kualifikuese të raundit elitë të Kampionatit Europian U–17 në vitin 2008, me Italinë e cila dështoi për t'u kualifikuar. Ai u promovua në kombëtaren U–19 në Janar 2009, duke luajtur dy herë në ndeshjet e kualifikuese të Kampionatit Europian U–18 në vitin 2010 dhe një herë në ndeshjet kualifikuese të raundit elitë. Ai gjithashtu u zgjodh për të luajtur në finalet e turnamentit, duke luajtur dy herë si titullar. Në sezonin 2010–11, ai luajti dy ndeshje me skuadrën U–20 në turnamentin e katër kombeve.

Në Prill 2011, ai mori thirrjen e parë nga kombëtarja U–21. Megjithatë, ai u dëmtua dhe humbi ndeshjen miqësore. Më 10 gusht 2011, ai bëri debutimin e tij me kombëtaren U–21 në një ndeshje miqësore kundër Zvicrës U–21.

Më 11 Qershor 2013, Bertolacci shënoi golin e barazimit në minutën e 94të – goli i tij i parë me kombëtaren U–21 – kundër Norvegjisë në 2013 Kampionatin Evropian U–21 duke i siguruar Italisë kalimin e grupit. Italia arriti në finale, ku Bertolacci nuk luajti.

Më 9 nëntor 2014, ai u thirr nga trajneri Antonio Conte për në skuadrën e parë të Italisë për ndeshjen kualifikuese të UEFA Euro 2016 kundër Kroacisë dhe për ndeshjen miqësore kundër Shqipërisë. Ai bëri debutimin e tij më 18 nëntor duke luajtur 70 minuta në fitoren 1–0 kundër Shqipërisë në Stadio Luigi Ferraris.

Statistikat e karrierës
Klube

KlubiSezoniLigaKupaKontinentiTjetërGjithsejNdshGolaNdshGolaNdshGolaNdshGolaNdshGolaLecce2009–106000––––602010–119311––––1042011–1228300––––283Gjithsej 43  6  1  1  0  0  0  0  44  7Genoa2012–1329400––––2942013–1425210––––2622014–1516110––––171Gjithsej 70  7  2  0  0  0  0  0  72  7Gjithsej karriera 113  13  3  1  0  0  0  0  116  14

Kombëtarja
Andrea Bertolacci | National Football Team
 Kombëtarja italianeVitiNdshGola201410201500Total10

 Referime 

 Lidhje të jashtme 
 Profili tek La Gazzetta dello Sport  
 FIGC  
 Profili tek UEFA U-19

Kategoria:Lindje 1991
Kategoria:Njerëz që jetojnë
Kategoria:Futbollistë italianë
Kategoria:Futbollistë në kombëtaren italiane
Kategoria:Futbollistë në A.S. Roma
Kategoria:Futbollistë në U.S. Lecce
Kategoria:Futbollistë në Genoa C.F.C.
Kategoria:Futbollistë në Serie A
Kategoria:Futbollistë në Serie B